
· Deklaraciją galima pateikti savarankiškai elektroniniu būdu prisijungus prie VMI elektroninės deklaravimo sistemos (EDS);
· Deklaracijos pildymo paslauga telefonu neteikiama;
· VMI aptarnavimo padaliniuose klientai priimami tik iš anksto užsiregistravus vizitui. Užsiregistruoti vizitui galima internetu adresu (www.vmi.lt/Kontaktai/Registracija vizitui) ir telefonu  +370 5 260 5060 arba 1882 (skambinant trumpuoju numeriu operatoriai gali taikyti padidintus tarifus);
· atvykstant į VMI padalinį rekomenduojama su savimi turėti prisijungimo prie VMI informacinių sistemų priemones (išduotas VMI arba internetinės bankininkystės, el. parašas).

Deklaracijos pildymo paslauga gali būti suteikta tik klientui turint visus reikalingus dokumentus ir/ar duomenis, todėl atvykdami į VMI aptarnavimo padalinį gyventojai privalo turėti asmens tapatybę patvirtinantį dokumentą ir dokumentus/duomenis, kurių VMI neturi:

· pažymą iš Socialinių išmokų skyriaus apie gautas socialines išmokas, jei gyventojai jas gauna,
· išskaičiuotas valstybinio socialinio draudimo (VSD) ir privalomojo sveikatos draudimo (PSD) įmokas nuo gautų išmokų (tai atsispindi darbovietės pažymoje ir (ar) Sodros pažymoje), 
· individualios veiklos pajamas (jei vykdė veiklą ir dar nedeklaravo pajamų mokesčio deklaracijos GPM311 formoje, reikėtų Individualios veiklos pajamų – išlaidų žurnalo), 
· gautus alimentus (reikalingas banko išrašas),
· [bookmark: _GoBack]užsienyje gautas pajamas,
· santuoką pagrindžiantį dokumentą, jei santuoka registruota ne Lietuvoje ir bus pildoma šeimos turto deklaracija. 

